b'\n_START_ARTICLE_\nETIM\n_START_PARAGRAPH_\nETIM er et initiativ til standardisering af den elektroniske udveksling af produktdata for at muligg\xc3\xb8re elektronisk handel med disse produkter. Standarden er udviklet, s\xc3\xa5 den im\xc3\xb8dekommer industriernes krav og muligg\xc3\xb8r en ensartet og teknisk beskrivelse af produkterne og deres opgave. ETIM benyttes i 18 europ\xc3\xa6iske lande og hvert land, som er med i ordningen, har en national ETIM organisation, som f\xc3\xa5r ansvaret for overs\xc3\xa6ttelse af ETIM til det lokale sprog og koordinere behov for tilretninger af modellen. I Danmark er ETIM samlet under ETIM Danmark og er forankret i brancheorganisationen VELTEK.\n_START_SECTION_\nUdgivelsesformat\n_START_PARAGRAPH_\nIndholdet af ETIM-modellen er identisk i alle medlemslande, hvilket betyder at alle ETIM-klasser, der benyttes i et land, har fuldkommen de samme funktioner og samme identifikationskode i alle lande. Udgivelsesformatet har imidlertid tidligere v\xc3\xa6ret en smule forskelligt i landene. Eftersom dette kunne og ogs\xc3\xa5 gav misforst\xc3\xa5elser, besluttede ETIM sig for at udvikle et nyt internationalt udgivelsesformat baseret p\xc3\xa5 XML, en moderne og fleksibel b\xc3\xa6rer til ETIM-modellen. Med udgangspunkt i ETIM 6,0 s\xc3\xa5 bliver ETIM IXF betragtet som d\xc3\xa9n internationale udgivelses ETIM-standard. ETIM IXF-formatet er flersproget, s\xc3\xa5 den indeholder adskillige sprogversioner af ETIM-modellen i \xc3\xa9n fil. Til den fulde og detaljerede beskrivelse henviser vi til det separate dokument p\xc3\xa5 ETIM IXF, som ligger under downloads p\xc3\xa5 dette website._NEWLINE_Hvert land kan stadig beslutte at have yderligere lande-specifikke udgivelsesformater. ETIM CMT master databasen st\xc3\xb8tter allerede en r\xc3\xa6kke af eksportformater som ASCII (TXT), CSV, ACCESS og EXCEL. Kontakt venligst ETIM Danmark for yderligere information om formater .\n_START_SECTION_\nUdvekslingsformat produktdata\n_START_PARAGRAPH_\nETIM-datamodellen er fuldkommen ensartet og adskiller sig kun i sproget. Udvekslingsformatet for klassificerede produktdata, ikke at forveksle med udgivelsesformatet for datamodellen, fasts\xc3\xa6ttes og defineres af hver enkelt ETIM-organisation. ETIM international anbefaler BMEcat\xc2\xae standard, der er det mest anvendte filudvekslingsformat i ETIM-landene. I nogle lander anvendes og accepteres nationale formater stadig \xe2\x80\x93 nogen gange samtidig med BMEcat.\n_START_SECTION_\nSamarbejde med andre organisationer\n_START_PARAGRAPH_\nETIM har v\xc3\xa6ret medlem af eCl@ss siden 1. januar 2006 og omvendt. eCl@ss svarer til ETIM p\xc3\xa5 markedet for maskiner og anl\xc3\xa6gsbyggeri. Begge organisationer har sat sig som m\xc3\xa5l at ensrette klassifikationer til en standard og samarbejder med organisationerne VDMA, ZVEI og DIN.'